# Лясныя пажары ў Паўднёвай Каліфорніі (2025)

| Лясныя пажары ў Паўднёвай Каліфорніі |
| --- |
|  Від на Палісадскі агонь з універсітэцкага гарадка UCLA, 7 снежня 2024 г |
|  |
| Краіна | * ЗША
 |
| Месцазнаходжанне | * акруга Лос-Анджэлес
* акруга Вентура
* Сан-Бернардзіна
* акруга Рыверсайд
* акруга Сан-Дыега
* акруга Санта-Барбара
* акруга Сан-Луіс-Абіспа
 |
| Дата | 7 студзеня 2025 |
| Дата пачатку | 7 студзеня 2025 |
| Дата заканчэння | 31 студзеня 2025 |
| Плошча | * 23 324 га
 |
| Апісана на сайце | ca.gov/lafires/ |
|  |
| Спрыяльным фактарам з’яўляецца | Santa Ana winds[d], drylands[d], засуха, глабальнае пацяпленне, flaw[d][…] і ember attack[d] |
|  |
|  Медыяфайлы на Вікісховішчы |

Серыя лясных пажараў ў акрузе Лос-Анджэлес пачалася 7 студзеня 2025 года. Ад стыхіі пацярпелі агламерацыя Лос-Анджэлеса і прылеглыя раёны. Пажары пагаршаліся вельмі нізкай вільготнасцю, працяглай засухай і ўраганнымі вятрамі Санта-Ана, хуткасць якіх у некаторых месцах перавышала 130 км/гадзіну.

## Ход падзей

7 студзеня губернатар Каліфорніі Гэвін Ньюсам абвясціў надзвычайнае становішча. Станам на 8 студзеня ў выніку лясных пажараў загінула пяць чалавек, было пашкоджана больш за 2000 будынкаў і больш за 100 000 чалавек былі вымушаныя эвакуявацца. Па прыблізных даных, шкода ад лясных пажараў перавышае $50 млрд.

У прэстыжным раёне Пасіфік-Палісейдс, дзе пражывалі многія кіназоркі, знішчана каля 1 тыс. дамоў.

Пажарныя прызналі, што яны былі ашаломленыя сілай і маштабамі буйных пажараў. Яны сутыкнуліся з недахопам вады ў некаторых гідрантах на ўзвышшах у Пасіфік-Палісейдс. Дэпартамент водных рэсурсаў і энергетыкі заявіў, што праблема ўзнікла з-за беспрэцэдэнтнай нагрузкі на сістэму. Мясцовыя ўлады запыталі дапамогу пажарных з суседніх акругаў, таксама на падмогу ім накіравалі супрацоўнікаў экстранных службаў з іншых штатаў. Губернатар Каліфорніі Гэвін Ньюсам мабілізаваў больш за 7,5 тыс. пажарных і ратавальнікаў для абароны насельніцтва.

8 студзеня Прэзідэнт ЗША Джо Байдэн абвясціў аб увядзенні рэжыму маштабнага стыхійнага бедства ў Каліфорніі.

На спадарожнікавых здымках, апублікаваных 10 студзеня, паказаны маштабы разбурэнняў, выкліканых пажарам у Пасіфік-Палісейдс. Берагавая лінія ўздоўж раёна Малібу выгарэла дашчэнту. На здымках таксама выразна відаць, як агонь разбурыў цэлыя кварталы ў Лос-Анджэлесе. Да гэтага часу ў выніку пажараў загінулі дзесяць чалавек. Знішчана па меншай меры 10 тыс. будынкаў, уключаючы дамы, шматкватэрныя будынкі, прадпрыемствы, гаспадарчыя пабудовы. Дзясяткі кварталаў ператварыліся ў руіны.

Пяць ачагоў пажару — у раёнах Палісейдс, Ітан, Кенет, Херст і Лідзія — па-ранейшаму заставаліся актыўнымі. Да 12 студзеня загінула 24 чалавекі. На 31 студзеня пажары ліквідаваны, а колькасць ахвяр узрасла да 29 чалавек.

## Крытыка ўладаў

Мясцовыя ўлады сутыкнуліся з жорсткай крытыкай у сувязі з нездавальняючай рэакцыяй на крызіс. Асабліва пад удар трапіла мэр горада Карэн Бас, на якую ўскладалі адказнасць за дрэнную працу пажарных гідрантаў. Прэтэнзіі да мэра выказвалі і праз тое, што горад сёлета скараціў бюджэт пажарнай службы на $17,6 млн з амаль $820 млн.

У серыі пастоў на сваёй платформе Truth Social абраны прэзідэнт Дональд Трамп абвінаваціў губернатара Каліфорніі Гэвіна Ньюсама ў тым, што палітыка штата ў галіне кіравання воднымі рэсурсамі стала прычынай недахопу вады для тушэння пажараў. Паводле яго слоў, губернатар надаваў занадта мала падрыхтоўцы да надзвычайных сітуацыях. Трамп сцвярджаў, што пажарныя гідранты ў раёне Пасіфік-Палісейдс апынуліся пустымі менавіта з гэтай прычыны.

Між тым старэйшы ягоны сын Дональд Трамп-малодшы напісаў у сацсетцы Х, што перадача пажарнай службай Лос-Анджэлеса свайго абсталявання Украіне магла негатыўна адбіцца на гатоўнасці ратавальнікаў.

## Крыніцы